**RESYME` OG SPØRSMÅL FRA DAGENS TALE, DATERT 01.11.2020**

**v/ pastor Gjermund Igland**

**TEMA: Bergprekenen**

Teksten er hentet fra;

Matt.5.1-12

(Matt.3.2. Jak.4.7. Ord.spr. 3.34. Luk.10.21. Hebr.12.3.)

Jesus tar opp disippelskap og evangelisering i Bergprekenen ;

\*Kjærlighetsbefalingen; Matt.22.36-40

\*Misjonsbefalingen; Matt.28.18-20

I Bergprekenen finner vi en Jesus som krever oppbrudd og omvendelse. Jesus utfordrer oss på hva vi egentlig skal ha fokus på og han kaller oss til å følge Ham. Jesus løfter frem de utstøtte, de fattige, taperne, de forfulgte, osv.

Bergprekenen utfordrer oss. Jesus sier at vi skal være jordens salt og lys. Vi blir satt på prøve for vi skal love Gud mer enn mennesker og aldri underslå Guds ord som rett og sant. Mange i dag har behov for å skape Gud i sitt bilde hvor fokuset blir på oss selv og hva vi syns . Men la oss holde fast på hva Jesus har sagt (Matt.7.17-18). Vi vil forkynne Guds nåde og storhet og bibelens suverenitet. Effekten av det kan vi lese om i Matt.6.33.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.